ที่สุดในประเทศไทย

**สถิติที่สุดใน[[ประเทศไทย]]เรื่องต่าง ๆ**

## สิ่งก่อสร้าง

ไฟล์:Iconsiam 2019 ไอคอนสยาม.jpg|แมกโนเลีย วอเตอร์ฟร้อนท์ เรสซิเดนเซส แอท ไอคอนสยาม
ไฟล์:พระปฐมเจดีย์ทิศเหนือ.jpg|พระปฐมเจดีย์
ไฟล์:Ang Thong - Wiset Chai Chan (2024) Great Buddha of Thailand, Wat Muang - img 01.jpg|พระพุทธมหานวมินทรศากยมุนีศรีวิเศษชัยชาญ


* อาคารที่สูงที่สุด คือ แมกโนเลีย วอเตอร์ฟร้อนท์ เรสซิเดนเซส แอท ไอคอนสยาม ตั้งอยู่ที่เขตคลองสาน กรุงเทพมหานคร *มีความสูง 318 เมตร*
* เจดีย์ที่สูงที่สุด คือ พระปฐมเจดีย์ ตั้งอยู่ที่อำเภอเมืองนครปฐม จังหวัดนครปฐม *มีความสูง 120 เมตร*
* รูปปั้นที่สูงที่สุด คือ พระพุทธมหานวมินทรศากยมุนีศรีวิเศษชัยชาญ ตั้งอยู่ที่อำเภอวิเศษชัยชาญ จังหวัดอ่างทอง *มีความสูง 93 เมตร*
* โรงแรมที่สูงที่สุด คือ อาคารใบหยก 2 ตั้งอยู่ที่เขตราชเทวี กรุงเทพมหานคร *มีความสูง 309 เมตร*
* หอบังคับการบินที่สูงที่สุด อยู่ที่ ท่าอากาศยานสุวรรณภูมิ ตั้งอยู่ที่อำเภอบางพลี จังหวัดสมุทรปราการ *มีความสูง 132.2 เมตร*
* สถานีรถไฟที่ใหญ่ที่สุด คือ สถานีกลางกรุงเทพอภิวัฒน์ ตั้งอยู่ที่เขตจตุจักร กรุงเทพมหานคร *มีพื้นที่ 274,192 ตารางเมตร 26 ชานชาลา ยาว 600 เมตร*
* อาคารผู้โดยสารสนามบินที่ใหญ่ที่สุด คือ ท่าอากาศยานสุวรรณภูมิ ตั้งอยู่ที่อำเภอบางพลี จังหวัดสมุทรปราการ *มีพื้นที่ 563,000 ตารางเมตร*
* มหาวิทยาลัยที่มีขนาดใหญ่ที่สุด คือ มหาวิทยาลัยวลัยลักษณ์ ตั้งอยู่ที่อำเภอท่าศาลา จังหวัดนครศรีธรรมราช *มีพื้นที่ 9,000 ไร่*
* มหาวิทยาลัยที่มีขนาดเล็กที่สุด คือ มหาวิทยาลัยศิลปากร วิทยาเขตวังท่าพระ ตั้งอยู่ที่เขตพระนคร กรุงเทพมหานคร *มีพื้นที่ 8 ไร่*

## การเงิน

* บริษัทที่ใหญ่ที่สุด คือ บริษัท เอสซีบี เอกซ์ จำกัด (มหาชน) *มีสินทรัพย์รวม 3,454,452.34 ล้านบาท* (2565)
* บริษัทที่มีมูลค่าตลาดมากที่สุด คือ บริษัท เดลต้า อีเลคโทรนิคส์ (ประเทศไทย) จำกัด (มหาชน) *มีมูลค่าตลาดรวม 1,902,257 ล้านบาท* (2566)
* ธนาคารที่ใหญ่ที่สุด คือ ธนาคารกรุงเทพ *มีสินทรัพย์รวม 4,421,752.09 ล้านบาท* (2565)
* ธนาคารที่เก่าแก่ที่สุดที่ยังดำเนินกิจการอยู่ คือ ธนาคารไทยพาณิชย์ *ก่อตั้งเมื่อ พ.ศ. 2449*

## ภูมิศาสตร์

ไฟล์:Near the Top of Doi Inthanon 2014.jpg|ดอยอินทนนท์
ไฟล์:Songkhla 002 - panoramio.jpg|ทะเลสาบสงขลา
ไฟล์:Phuket from space.jpg|เกาะภูเก็ต


* ภูเขาที่สูงที่สุด คือ ดอยอินทนนท์ ตั้งอยู่ที่อำเภอจอมทอง จังหวัดเชียงใหม่ *มีความสูง 2,565 เมตรจากระดับน้ำทะเล*
* ทะเลสาบขนาดใหญ่ที่สุด คือ ทะเลสาบสงขลา ตั้งอยู่ที่จังหวัดสงขลาและจังหวัดพัทลุง *มีพื้นที่ประมาณ 1,040 ตารางกิโลเมตร*
* ทะเลสาบน้ำจืดขนาดใหญ่ที่สุด คือ บึงบอระเพ็ด ตั้งอยู่ที่จังหวัดนครสวรรค์ *มีพื้นที่ประมาณ 224 ตารางกิโลเมตร*
* แม่น้ำที่ยาวที่สุดที่ไหลผ่านประเทศ คือ แม่น้ำโขง มีต้นธารจากลาไซ่ก้งหม่า ประเทศจีน ไหลผ่านจังหวัดเชียงรายและภาคตะวันออกเฉียงเหนือ ก่อนที่จะไหลเข้าประเทศลาว *รวมความยาวในประเทศทั้งสิ้น 4,350 กิโลเมตร*
* แม่น้ำที่ยาวที่สุด คือ แม่น้ำชี มีต้นธารจากเทือกเขาเพชรบูรณ์ ไหลผ่านจังหวัดต่าง ๆ ในภาคตะวันออกเฉียงเหนือ จนไปบรรจบกับแม่น้ำมูลในเขตรอยต่อระหว่างจังหวัดศรีสะเกษกับจังหวัดอุบลราชธานี *รวมความยาวทั้งสิ้น 765 กิโลเมตร*
* แม่น้ำที่สั้นที่สุด คือ แม่น้ำกระบี่ มีต้นธารจากเขาขนาบน้ำ ก่อนไหลลงทะเลอันดามัน *รวมความยาวทั้งสิ้น 5 กิโลเมตร*
* คลองที่ยาวที่สุด คือ คลองแสนแสบ มีต้นธารจากคลองมหานาค กรุงเทพมหานคร จนไปบรรจบกับแม่น้ำบางปะกง จังหวัดฉะเชิงเทรา *รวมความยาวทั้งสิ้น 73 กิโลเมตร*
* เกาะขนาดใหญ่ที่สุด คือ เกาะภูเก็ต ตั้งอยู่ที่จังหวัดภูเก็ต *มีขนาด 543 ตารางกิโลเมตร*
* บริเวณที่มีแผ่นดินแคบที่สุด คือ บริเวณบ้านโขดทราย ตั้งอยู่ที่อำเภอคลองใหญ่ จังหวัดตราด *มีช่วงแผ่นดินเพียง 450 เมตร*
* แหลมทะเลที่มีความยาวมากที่สุด คือ แหลมตะลุมพุก ตั้งอยู่ที่อำเภอปากพนัง จังหวัดนครศรีธรรมราช *มีความยาวทั้งสิ้น 25 กิโลเมตร*
* น้ำตกที่สูงที่สุด คือ น้ำตกเปรโต๊ะลอซู ตั้งอยู่ที่อำเภออุ้มผาง จังหวัดตาก *มีความสูงประมาณ 500 เมตร*
* น้ำตกที่ใหญ่ที่สุด คือ น้ำตกทีลอซู ตั้งอยู่ที่อำเภออุ้มผาง จังหวัดตาก *มีความกว้างประมาณ 500 เมตร*
* อุทยานแห่งชาติที่มีพื้นที่ป่าไม้ขนาดใหญ่ที่สุด คือ อุทยานแห่งชาติเขาใหญ่ ตั้งอยู่ที่จังหวัดนครราชสีมา จังหวัดสระบุรี จังหวัดปราจีนบุรี และจังหวัดนครนายก *มีพื้นที่ป่า 2,166 ตารางกิโลเมตร*
* อุทยานแห่งชาติขนาดใหญ่ที่สุด คือ อุทยานแห่งชาติแก่งกระจาน ตั้งอยู่ที่จังหวัดเพชรบุรีและจังหวัดประจวบคีรีขันธ์ *มีพื้นที่ 2,915 ตารางกิโลเมตร*
* อุณหภูมิที่สูงที่สุดที่เคยบันทึกมา คือ 44.6 องศาเซลเซียส บันทึกได้ที่จังหวัดแม่ฮ่องสอน *เมื่อวันที่ 28 เมษายน พ.ศ. 2559* และ ที่อำเภอเมือง จังหวัดตาก เมื่อวันที่ 15 เมษายน พ.ศ. 2566
* อุณหภูมิที่ต่ำที่สุดที่เคยบันทึกมา คือ -1.4 องศาเซลเซียส ถูกบันทึกได้ที่จังหวัดสกลนคร *เมื่อวันที่ 2 มกราคม พ.ศ. 2517*
* จังหวัดที่อยู่สูงจากน้ำทะเลมากที่สุด คือ จังหวัดเชียงราย *เริ่มต้นที่ 410 เมตรจากระดับน้ำทะเล*
* จุดเหนือที่สุด คือ จุด 20°27'54.5"N 99°57'19.4"E ตั้งอยู่ที่อำเภอแม่สาย จังหวัดเชียงราย
* จุดตะวันออกที่สุด คือ จุด 14°58'32.5"N 105°37'26.8"E ตั้งอยู่ที่อำเภอโขงเจียม จังหวัดอุบลราชธานี
* จุดใต้ที่สุด คือ จุด 5°36'46.5"N 101°08'09.1"E ตั้งอยู่ที่อำเภอเบตง จังหวัดยะลา
* จุดตะวันตกที่สุด คือ จุด 18°34'34.0"N 97°20'36.5"E ตั้งอยู่ที่อำเภอแม่สะเรียง จังหวัดแม่ฮ่องสอน

## หน่วยงานทางการเมือง

* จังหวัดที่มีพื้นที่มากที่สุด คือ จังหวัดเชียงใหม่ *มีพื้นที่ 22,436.057 ตารางกิโลเมตร*
* จังหวัดที่มีพื้นที่น้อยที่สุด คือ จังหวัดสมุทรสงคราม *มีพื้นที่ 416.707 ตารางกิโลเมตร*
* อำเภอขนาดใหญ่ที่สุด คือ อำเภออุ้มผาง จังหวัดตาก *มีพื้นที่ 4,325 ตารางกิโลเมตร*
* จังหวัดที่มีอำเภอมากที่สุด คือ จังหวัดนครราชสีมา *จำนวน 32 อำเภอ*
* จังหวัดที่มีตำบลมากที่สุด คือ จังหวัดนครราชสีมา *จำนวน 287 ตำบล*
* จังหวัดที่มีชายฝั่งทะเลยาวที่สุด คือ จังหวัดประจวบคีรีขันธ์ *มีชายฝั่งทะเลยาว 251 กิโลเมตร*
* จังหวัดที่มีเทศบาลมากที่สุด คือ จังหวัดเชียงใหม่ *จำนวน 120 เทศบาล*
* จังหวัดที่มีอำเภอน้อยที่สุด คือ จังหวัดสมุทรสาคร จังหวัดสมุทรสงคราม และจังหวัดภูเก็ต *จำนวน 3 อำเภอ*
* จังหวัดที่จัดตั้งขึ้นล่าสุด คือ จังหวัดบึงกาฬ *เมื่อวันที่ 23 มีนาคม พ.ศ. 2554*
* อำเภอขนาดเล็กที่สุด คือ อำเภอเกาะสีชัง จังหวัดชลบุรี *มีพื้นที่ 17 ตารางกิโลเมตร*
* อำเภอที่มีตำบลมากที่สุด คือ อำเภอเมืองนครราชสีมา จังหวัดนครราชสีมา และอำเภอเมืองนครปฐม จังหวัดนครปฐม *จำนวน 25 ตำบล*
* อำเภอที่มีตำบลน้อยที่สุด คือ อำเภอแม่เปิน จังหวัดนครสวรรค์ และอำเภอเกาะสีชัง จังหวัดชลบุรี *จำนวน 1 ตำบล*
* อำเภอที่ตั้งขึ้นใหม่ที่สุด คือ อำเภอกัลยาณิวัฒนา จังหวัดเชียงใหม่ *เมื่อวันที่ 2 ธันวาคม พ.ศ. 2551*
* อำเภอที่มีระยะทางห่างไกลจากตัวจังหวัดมากที่สุด คือ อำเภออุ้มผาง จังหวัดตาก *มีระยะทาง 247 กิโลเมตร*
* อำเภอที่มีระยะทางใกล้กับตัวจังหวัดมากที่สุด คือ อำเภอวารินชำราบ จังหวัดอุบลราชธานี *มีระยะทาง 2 กิโลเมตร*
* จังหวัดที่มีการปกครองระดับเทศบาลนครมากที่สุด คือ จังหวัดนนทบุรีและจังหวัดชลบุรี *จำนวน 3 เทศบาลนคร*
* จังหวัดที่มีระยะทางไกลจากกรุงเทพมหานครมากที่สุด คือ จังหวัดนราธิวาส *มีระยะทาง 1,149 กิโลเมตร*
* จังหวัดที่มีระยะทางใกล้กับกรุงเทพมหานครมากที่สุด คือ จังหวัดนนทบุรี *มีระยะทาง 20 กิโลเมตร*

## บุคคล
* บุคคลที่อายุยืนที่สุด คือ แวบีเดาะ อาเยาะหะยี ด้วยอายุ 132 ปี 267 วัน เกิด 2 เมษายน พ.ศ. 2429 (เสียชีวิตเมื่อวันที่ 25 ธันวาคม พ.ศ. 2562)
* บุคคลที่อายุยืนที่สุดในปัจจุบัน คือ ถิน ชาติคํา มีอายุ 118 ปี เกิด 1 สิงหาคม พ.ศ. 2450 (พ.ศ. 2568)
* บุคคลที่มีส่วนสูงมากที่สุด คือ พรชัย เสาศรี สูง 257 เซนติเมตร
* บุคคลที่รวยที่สุดในปัจจุบัน คือ เฉลิม อยู่วิทยา มีทรัพย์สิน 1,437,795 ล้านบาท (พ.ศ. 2568)

## รัฐบาลและการเมือง

* พระมหากษัตริย์ที่ครองราชย์นานที่สุด คือ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร *สิริราชสมบัติรวม 70 ปี 4 เดือน 4 วัน*
* พระมหากษัตริย์ที่ครองราชย์สั้นที่สุด คือ สมเด็จพระเจ้าทองลัน *สิริราชสมบัติรวม 7 วัน*
* พระมหากษัตริย์ที่ครองราชย์เมื่อพระชนมายุมากที่สุด คือ พระบาทสมเด็จพระวชิรเกล้าเจ้าอยู่หัว *ขึ้นครองราชย์เมื่อมีพระชนมพรรษา 64 พรรษา 2 เดือน 15 วัน*
* พระมหากษัตริย์ที่ครองราชย์เมื่อพระชนมายุน้อยที่สุด คือ สมเด็จพระรัษฎาธิราช *ขึ้นครองราชย์เมื่อมีพระชนมพรรษา 5 พรรษา*
* ราชธานีที่มีระยะเวลาปกครองมากที่สุด คือ กรุงศรีอยุธยา *รวมระยะเวลาทั้งสิ้น 417 ปี*
* ราชธานีที่มีระยะเวลาปกครองน้อยที่สุด คือ กรุงธนบุรี *รวมระยะเวลาทั้งสิ้น 15 ปี*
* นายกรัฐมนตรีที่ดำรงตำแหน่งนานที่สุด คือ แปลก พิบูลสงคราม *ดำรงตำแหน่งรวม 15 ปี 25 วัน*
* นายกรัฐมนตรีที่ดำรงตำแหน่งนานที่สุดในรอบเดียว คือ แปลก พิบูลสงคราม *ดำรงตำแหน่งรวม 9 ปี 5 เดือน 8 วัน*
* นายกรัฐมนตรีที่ดำรงตำแหน่งสั้นที่สุด คือ ทวี บุณยเกตุ *ดำรงตำแหน่งรวม 17 วัน*
* นายกรัฐมนตรีที่ขึ้นดำรงตำแหน่งเมื่ออายุมากที่สุด คือ สมัคร สุนทรเวช *ขึ้นดำรงตำแหน่งเมื่ออายุ 72 ปี 7 เดือน 16 วัน*
* นายกรัฐมนตรีที่ขึ้นดำรงตำแหน่งเมื่ออายุน้อยที่สุด คือ แพทองธาร ชินวัตร *ขึ้นดำรงตำแหน่งเมื่ออายุ 37 ปี 11 เดือน 25 วัน*
* นายกรัฐมนตรีที่ถึงแก่อสัญกรรมเมื่ออายุมากที่สุด คือ เปรม ติณสูลานนท์ *ถึงแก่อสัญกรรมเมื่ออายุ 98 ปี 9 เดือน*
* นายกรัฐมนตรีที่ถึงแก่อสัญกรรมเมื่ออายุน้อยที่สุด คือ สฤษดิ์ ธนะรัชต์ *ถึงแก่อสัญกรรมเมื่ออายุ 55 ปี 5 เดือน 22 วัน*
* นายกรัฐมนตรีที่มีชีวิตหลังจากลงจากตำแหน่งมากที่สุด คือ ธานินทร์ กรัยวิเชียร *รวมระยะเวลาทั้งสิ้น 47 ปี 4 เดือน 3 วัน*
* นายกรัฐมนตรีที่มีชีวิตหลังจากลงจากตำแหน่งน้อยที่สุด คือ สมัคร สุนทรเวช *รวมระยะเวลาทั้งสิ้น 1 ปี 2 เดือน 15 วัน*
* นายกรัฐมนตรีที่ดำรงบ่อยที่สุด คือ ควง อภัยวงศ์ หม่อมราชวงศ์เสนีย์ ปราโมช และถนอม กิตติขจร *จำนวน 3 รอบ*
* นายกรัฐมนตรีที่มีสมัยมากที่สุด คือ แปลก พิบูลสงคราม *จำนวน 8 สมัย*
* คณะรัฐมนตรีที่มีอายุยาวนานที่สุด คือ คณะรัฐมนตรีไทย คณะที่ 30 *รวมระยะเวลาทั้งสิ้น 5 ปี 2 เดือน 26 วัน*
* คณะรัฐมนตรีที่มีอายุน้อยที่สุด คือ คณะรัฐมนตรีไทย คณะที่ 38 *รวมระยะเวลาทั้งสิ้น 1 วัน*
* พรรคการเมืองที่เก่าแก่ที่สุดที่ยังดำเนินการอยู่ คือ พรรคประชาธิปัตย์ *ก่อตั้งเมื่อ พ.ศ. 2489*
* พรรคการเมืองที่มีนายกรัฐมนตรีมากที่สุด คือ คณะราษฎร *จำนวน 5 คน*
* พรรคการเมืองที่เป็นผู้นำรัฐบาลยาวนานที่สุด คือ คณะราษฎร *รวมระยะเวลาทั้งสิ้น 12 ปี 9 เดือน 20 วัน*
* พรรคการเมืองที่เป็นผู้นำรัฐบาลสั้นที่สุด คือ เสรีไทย *รวมระยะเวลาทั้งสิ้น 4 เดือน 14 วัน*

## การคมนาคม
* ทางรถไฟที่ยาวที่สุด คือ ทางรถไฟสายใต้ มีความยาว 1,144.29 กิโลเมตร
* ทางหลวงที่ยาวที่สุด คือ ถนนเพชรเกษม มีความยาว 1,274 กิโลเมตร
* สะพานคอนกรีตที่ยาวที่สุด คือ สะพานติณณสูลานนท์ จังหวัดสงขลา 2.64 กิโลเมตร
* สายรถไฟฟ้าที่มีจำนวนสถานีมากที่สุด คือ รถไฟฟ้าบีทีเอส สายสุขุมวิท จำนวนที่เปิดให้บริการในปัจจุบัน 47 สถานี
* สายรถไฟฟ้าที่มีจำนวนสถานีน้อยที่สุด คือ รถไฟฟ้าบีทีเอส สายสีทอง จำนวนที่เปิดให้บริการในปัจจุบัน 3 สถานี
* เส้นทางรถประจำทางที่มีระยะทางไกลที่สุด คือ สาย 877 แม่สาย - เบตง ด้วยระยะทาง 1,888 กิโลเมตร
* เส้นทางรถเมล์หมวด 1 กทม. ที่มีระยะทางยาวที่สุด คือ สาย 3-26E สถาบันการแพทย์จักรีนฤบดินทร์-ทางด่วน-โรงพยาบาลรามาธิบดี ด้วยระยะทาง 65 กิโลเมตร
* เส้นทางรถเมล์หมวด 1 กทม. ที่มีระยะทางสั้นที่สุด คือ สาย 53 (2-9) วงกลม สนามหลวง - เทเวศร์ - รอบเมือง ด้วยระยะทาง 12 กิโลเมตร

## ดูเพิ่ม
* รายชื่อสิ่งแรกในประเทศไทย
* รายชื่ออาคารที่สูงที่สุดในประเทศไทย

## อ้างอิง

หมวดหมู่:รายชื่อเกี่ยวกับประเทศไทย